
Valstybinė duomenų apsaugos inspekcija (toliau – Inspekcija), išnagrinėjo Jūsų pateiktą derinti Lietuvos Respublikos Vyriausybės nutarimą „Dėl Valstybės duomenų agentūros valdomų ypatingos svarbos valstybės informacinių išteklių laikymo“ projektą (toliau – Projektas), esminių pastabų ir pasiūlymų neturi.
Siekiant teisinio aiškumo ir tikslumo, taip pat atsižvelgdama į Bendrojo duomenų apsaugos reglamento[footnoteRef:1] (toliau – BDAR) reikalavimus, susijusius su tinkamų techninių ir organizacinių priemonių taikymo užtikrinant būtiną asmens duomenų apsaugos lygį (ypač BDAR 25, 28 ir 32 straipsnius) ir įvertindama valstybės duomenų, kuriuos siekiama saugoti privačios bendrovės infrastruktūroje, svarbą, siūlo įvertinti galimybę tikslinti Projektą aiškiai įvardinant Europos Sąjungos valstybę, kurioje bus laikoma ypatingos svarbos valstybės informacinių išteklių (toliau – Ištekliai) kopija (tokiu būdu, keičiantis esminėms duomenų tvarkymo aplinkybėms, Lietuvos Respublikos Vyriausybė galėtų iš naujo svarstyti, ar pasikeitusios aplinkybės turi papildomų rizikų Išteklių duomenų saugumo kontekste ir ar suteiktos teisės galiojimo laikotarpiu nustatytos rizikos buvo tinkamai valdomos). Taip pat Projekto 2.2 papunktyje siūlytina svarstyti nustatyti trumpesnį laikotarpį, kuriuo turėtų būti teikiami vertinti  VII įgyvendinimo alternatyvų analizė, rizikų įvertinimo ataskaita ir rizikų valdymo priemonių planas, atsižvelgiant į tai, kokios svarbos valstybės duomenys bus laikomi privačioje bendrovėje ir kokios pasekmės gali kilti tinkamai nesuvaldžius numatytų rizikų (ar jų tinkamai nenumačius). 


Direktoriaus pavaduotoja, 

